**Αριθ. Απόφασης 519/2018**

**ΑΔΑ:** 6133ΩΨΑ-ΓΦΕ

**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 59ο/2018 Της 24Ης ΟΚΤΩΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Απαλλαγή υπολόγoυ υπαλλήλου του Δήμου Αρκουμάνη Αθανασίου για χρηματικό ένταλμα προπληρωμής που αφορά συμμετοχή του Δήμου στην έκθεση** **TOYRNATUR 2018 στο Ντισελντορφ της Γερμανίας από 31/8/2018 έως 2/9/2018 ’’**

Στην Άρτα, σήμερα, 24-10-2018 και ώρα 09:30 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **25589/24-10-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Λιλής Γεώργιος**  **6. Πανέτας Γεώργιος** | **ΑΠΟΝΤΕΣ**  **1.Βασιλάκη –Μητρογιώρου**  **Βικτωρία**  **2. Παπαϊωάννου Κων/νος**  **3. Κοσμάς Ηλίας** |

Στη συνεδρίαση παραβρέθηκε ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρικλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα απεφάνθη για το κατεπείγον της Συνεδρίασης.

Ο κ. Πρόεδρος εισηγούμενος το 4ο τακτικό **Απαλλαγή υπολόγoυ υπαλλήλου του Δήμου Αρκουμάνη Αθανασίου για χρηματικό ένταλμα προπληρωμής που αφορά συμμετοχή του Δήμου στην έκθεση** **TOYRNATUR 2018 στο Ντισελντορφ της Γερμανίας από 31/8/2018 έως 2/9/2018.** έθεσε υπόψη της Επιτροπής την εισήγηση της Υπηρεσίας η οποία αναφέρει τα εξής: Με το άρθρο 32, παρ.1 και 2 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

**«1.** Εντάλματα προπληρωμής, είς άς περιπτώσεις επιτρέπεται η έκδοσις τοιούτων υπό του νόμου, εκδίδονται επ' ονόματι μονίμου υπαλλήλου του δήμου. Ούτος καθίσταται υπόλογος οφείλων εντός της τακτής προθεσμίας να αποδώση λογαριασμόν της διαχειρίσεως των ληφθέντων χρημάτων, υποβάλλων τα κεκανονισμένα δικαιολογητικά και επιστρέφων το μη διατεθέν ποσόν.

Η προθεσμία αποδόσεως λογαριασμού ορίζεται δια της περί εκδόσεως του εντάλματος προπληρωμής αποφάσεως, ήτις δεν δύναται να είναι μεγαλυτέρα του τριμήνου και δέον να λήγη ένα τουλάχιστον μήνα προ της λήξεως του οικονομικού έτους.

**2.** Επί τη ητιολογημένη αιτήσει του υπολόγου δύναται ή κατά την προηγουμένην παράγραφον προθεσμία να παραταθή επί ένα εισέτι μήνα εν ουδεμία όμως περιπτώσει πέραν της λήξεως του οικονομικού έτους.»

Σύμφωνα με τα άρθρα 33 και 34 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

«**1**.Απαγορεύεται η χρησιμοποίησις των ληφθέντων χρημάτων δι' εντάλματος προπληρωμής δια δαπάνας άλλας ή τας δι' άς εξεδόθη η προκαταβολή.

**2.** Εν ουδεμία περιπτώσει επιτρέπεται η έκδοσις χρηματικού εντάλματος επ' ονόματι

υπολόγου μη αποδώσαντος λογαριασμόν επί προηγουμένου εντάλματος προπληρωμής.»

Τέλος σύμφωνα με το άρθρο 37 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:«Οι υπόλογοι οφείλουν ως προς την φύλαξιν και την εν γένει εξασφάλισιν των παρ’ αυτών διαχειριζομένων χρημάτων να καταβάλλουν την ην και τοις ιδίοις επιμέλειαν, ευθυνόμενοι δια πάσαν τυχόν επερχομένην απώλειαν ή μείωσιν των χρημάτων τούτων.

Εάν τα ποσά των ενταλμάτων δεν πρόκειται να χρησιμοποιηθούν αμέσως υπό των υπολόγων άμα τη εξοφλήσει των θα γίνηται κατάθεσις αυτών ή των μη χρησιμοποιηθέντων υπολοίπων εις την Εθνικήν Τράπεζαν της Ελλάδος ή εις το Ταχυδρομικόν Ταμιευτήριον, εφ'όσον λειτουργούν τοιαύτα εις την έδραν του δήμου. Οι υπόλογοι οφείλουν κατά την απόδοσιν του λογαριασμού να επισυνάψουν μετά των δικαιολογητικών και το βιβλιάριον της καταθέσεως και αναλήψεως Τραπέζης ή του Ταχυδρομικού Ταμιευτηρίου εν τω οποίω θα αναγράφωνται κεχωρισμένως πάσαι αι γενόμεναι καταθέσεις και αναλήψεις.»

Με την υπ’ αριθμ. 474/2018 απόφαση του Δημοτικού Συμβουλίου εγκρίθηκε η διάθεση πίστωσης ποσού 4.300,00€ σε βάρος του ΚΑ 00-6421 «Οδοιπορικά έξοδα και αποζημίωση μετακινούμενων αιρετών», προκειμένου να καλυφθούν δαπάνες για **συμμετοχή του Δήμου στο περίπτερο της Περιφέρειας Ηπείρου σε έκθεση Τουρισμού TOURNATUR 2018που θα πραγματοποιηθεί στο Ντίσελτορφ της Γερμανίας από από31/8/2018 εως 02-09-2018 και συγκεκριμένα για την μετάβαση του δημοτικού συμβούλου σε θέματα Τουρισμού κ.Χαρακλιά.**

Με την υπ’ αριθμ. 450/2018 απόφαση της Οικονομικής Επιτροπής ορίστηκε υπόλογος, για την έκδοση του σχετικού χρηματικού εντάλματος προπληρωμής συνολικού ποσού 4.300,00€, ο υπάλληλος του Δήμου Αρκουμάνης Αθανάσιος.

Προκειμένου να γίνει απόδοση του λογαριασμού, ο υπόλογος υπάλληλος του Δήμου Αρκουμάνης Αθανάσιος έχει υποβάλλει στην Οικονομική Επιτροπή όλα τα απαραίτητα δικαιολογητικά, τα οποία λειτουργούν ως αποδεικτικά για την κίνηση των πληρωμών και τα οποία επισυνάπτονται, αποτελούν αναπόσπαστο μέρος της παρούσας απόφασης και αναλύονται ως ακολούθως:

**Α. κ.Αρκουμάνης**

1. Αεροπορικά εισιτήρια 980,00€

2. Ξενοδοχείο 640,00€

3. Ημερήσια αποζημίωση 320,00€

4. Εισιτήρια Αρτα-Αθήνα-Αρτα 71€

**ΣΥΝΟΛΟ : 2.011,00€**

**Β.κ.Χαρακλιάς**

1. Αεροπορικά εισιτήρια 1140,00€

2. Ξενοδοχείο 640,00€

3. Ημερήσια αποζημίωση 320,00€

4. Εισιτήρια Αρτα-Αθήνα-Αρτα 71€

**ΣΥΝΟΛΟ : 2.171,00€**

Το ποσό των 118**,00€** που δεν δαπανήθηκε επιστράφηκε στο Ταμείο του Δήμου. Για το σκοπό αυτό εκδόθηκε το με αριθμ831/2018 Γραμμάτιο είσπραξης του Ειδικού Δημοτικού Ταμείου.

Για τους παραπάνω λόγους, σας καλώ να προβούμε στην απαλλαγή του από υπολόγου της διαχείρισης του εν λόγω ποσού.

Λαμβάνοντας υπόψη :

* τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α')
* την υπ’ αριθμ. 474/2018 απόφαση του Δημοτικού Συμβουλίου εγκρίθηκε η διάθεση πίστωσης ποσού 4.300,00€ σε βάρος του ΚΑ 00-6421 «Οδοιπορικά έξοδα και αποζημίωση μετακινούμενων αιρετών», προκειμένου να καλυφθούν δαπάνες για **συμμετοχή του Δήμου στο περίπτερο της Περιφέρειας Ηπείρου σε έκθεση Τουρισμού TOURNATUR 2018που θα πραγματοποιηθεί στο Ντίσελτορφ της Γερμανίας από από31/8/2018 εως 02-09-2018 και συγκεκριμένα για την μετάβαση του δημοτικού συμβούλου σε θέματα Τουρισμού κ.Χαρακλιά.**
* Την υπ’ αριθμ. 450/2018 απόφαση της Οικονομικής Επιτροπής ορίστηκε υπόλογος, για την έκδοση του σχετικού χρηματικού εντάλματος προπληρωμής συνολικού ποσού 4.300,00€, ο υπάλληλος του Δήμου Αρκουμάνης Αθανάσιος
* Το υπ’ αριθμ Β1433/2018 χρηματικό ένταλμα προπληρωμής που εκδόθηκε για

το σκοπό αυτό

**εισηγούμαστε**

Την απαλλαγή του υπαλλήλου του Δήμου Αθανασίου Αρκουμάνη από υπόλογο του ποσού το οποίο είχε διατεθεί να καλυφθούν δαπάνες συμμετοχής για **συμετοχή του Δήμου στο περίπτερο της Περιφέρειας Ηπείρου σε έκθεση Τουρισμού TOURNATUR 2018 στο Ντίσελτορφ της Γερμανίας από31/8/2018 εως 02-09-2018.**

**Η ΟΙΚΟΝΟΜΙΚΗ ΕΠΙΤΡΟΠΗ**

Μετά από διαλογική συζήτηση αφού έλαβε υπόψη τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α'), την αρ. 450/2018 Α.Ο.Ε το υπ’ αριθμ. Β1433/2018, χρηματικό ένταλμα προπληρωμής και τα δικαιολογητικά τα οποία κατέθεσε εμπρόθεσμα ο υπόλογος υπάλληλος για την απόδοση του λογαριασμού.

**ΑΠΟΦΑΣΙΖΕΙ ΟΜΟΦΩΝΑ**

**Α.** Την έγκριση απόδοσης λογαριασμού έτσι όπως υποβλήθηκε από τον υπόλογο υπάλληλο μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

**Β.** Την απαλλαγή του υπαλλήλου του Δήμου Αρκουμάνη Αθανασίου από υπόλογο του ποσού το οποίο είχε διατεθεί να καλυφθούν δαπάνες συμμετοχής για **συμμετοχή του Δήμου στο περίπτερο της Περιφέρειας Ηπείρου σε έκθεση Τουρισμού TOURNATUR 2018 στο Ντίσελτορφ της Γερμανίας από31/8/2018 έως 02-09-2018.**

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 519 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*